钦定古今图书集成/明伦汇编/氏族典/第394卷 > 李缯
## 钦定古今图书集成/明伦汇编/氏族典/第394卷 > 李缯

按《婺源县志》：“缯字参仲，号锺山，城北人。父镛，当高宗
时以恩科入仕，终太平府推官。与丞相李纲、奉使朱
弁友好甚密，而未尝求进。吕仁甫乃尹和靖门人也，
来主婺源簿。缯父子及滕恺皆从之游，遂绝意科举
学，筑室锺山以老。朱文公自武夷归，每与程洵过缯，
讲论终日，称其文章高古奇崛如其人。卒书其墓表”
曰：“有宋锺山李君之墓。”所著有《论语西铭解义》《山窗
业书》及诗文等集。子李札，亦从文公学，答问见《语录》，
有《明斋蛙见录》《肤说》及《近思续录》《字训续编》《会遇集》
《家塾记》诸书。